שי כספי

שי כספי (נולד בשנת 1960) הוא כדורסלן עבר ישראלי, בגובה 2.02 מטר, ששיחק, בין היתר, בבית"ר תל אביב ובנבחרת ישראל.

ביוגרפיה
כספי החל את הקריירה בגיל 17 בקבוצת הנוער של בית"ר תל אביב. הוא היה חלק ממחלקת נוער מפוארת של הקבוצה באותן שנים. הישג השיא של מחלקת הנוער היה בזכיית קבוצת הנוער באליפות המדינה בעונת 75/76 - הישג חד פעמי שלא חזר על עצמו.

בהמשך עבר להפועל גן שמואל מהליגה השנייה, וסייע לעלייתה לליגה הראשונה. לאחר מכן חזר כספי לבית"ר תל אביב, ושיחק במדיה עוד חמש עונות. לאחר שהסתכסך עם הנהלת הקבוצה והושם בהסגר, עבר כספי למכבי חיפה באמצעות החלטת בית משפט.

בתום עונה אחת, עבר כספי למכבי נתניה שעמה ירד ליגה. בליגה השנייה חזר לשחק בבית"ר תל אביב. סך הכל קלע למעלה מ-2,000 נקודות בקריירה.

בנבחרת ישראל רשם כספי 32 הופעות, ושיחק בטורניר הקדם אולימפי 1984.

לאחר הפרישה עבד כספי כמנהל תיקי לקוחות בחברת החשמל.

קישורים חיצוניים
 פרופיל קלעי כל הזמנים, אתר מנהלת הליגה בכדורסל

הערות שוליים

כדורסלני נבחרת ישראל
כדורסלני הפועל גן שמואל
כדורסלני בית"ר תל אביב
כדורסלני מכבי חיפה
כדורסלני אליצור מכבי נתניה
עובדי חברת החשמל
ישראלים שנולדו ב-1960